**เทือกเขาเหิงต้วน** หรือ **เทือกเขาเหิงตฺวั้น** (จีน: 橫斷山脈; พินอิน: *Héng duàn Shān mài*; อังกฤษ: Hengduan Mountains) เป็นกลุ่มเทือกเขาขนาดใหญ่ทางตะวันตกเฉียงใต้ของจีนที่เชื่อมต่อส่วนตะวันออกเฉียงใต้ของที่ราบสูงชิงไห่-ทิเบตกับที่ราบสูงหยุนหนาน-กุ้ยโจว เทือกเขาเหิงต้วนเรียงตัวตามแนวเหนือ–ใต้ ซึ่งแยกที่ราบลุ่มทางตอนเหนือของเมียนมาออกจากที่ราบลุ่มของมณฑลเสฉวน เทือกเขานี้มีลักษณะเด่นคือแนวระลอกสูงต่ำซึ่งเกิดจากการเข้าชนกันของอนุทวีปอินเดียกับแผ่นพื้นทวีปยูเรเซีย และจากการกัดเซาะโดยแม่น้ำสายหลักสามสายที่ระบายน้ำออกจากที่ราบสูงทิเบตด้านตะวันออก คือแม่น้ำแยงซี แม่น้ำโขง และแม่น้ำสาละวิน เทือกเขาเหิงต้วนได้รับการจดทะเบียนจากองค์การยูเนสโกให้เป็นแหล่งมรดกโลกพื้นที่คุ้มครองแม่น้ำขนานสามสายแห่งยูนนาน

เทือกเขาเหิงต้วนครอบคลุมพื้นที่ส่วนใหญ่ของเขตภาคตะวันตกมณฑลเสฉวน (เรียกในภาษาจีน *ชวนซี* จีน: 川西) พื้นที่ทางตะวันตกเฉียงเหนือของมณฑลยูนนาน พื้นที่บางส่วนทางตะวันออกสุดของเขตปกครองตนเองทิเบต (ซีจั้ง) และ บางส่วนของมณฑลชิงไห่ตอนใต้ นอกจากนี้ยังครอบคลุมบางส่วนของรัฐคะฉิ่นตะวันออกในประเทศเมียนมา ซึ่งโดยรวมมีพื้นที่มากกว่า 600,000 ตารางกิโลเมตร เทือกเขาเหิงต้วนมีความยาวประมาณ 900 กิโลเมตร (560 ไมล์) ทอดยาวเหนือจรดใต้จากละติจูด 33 ° N ถึง 25 ° N ความกว้างตะวันตกจรดตะวันออกมีทั้งส่วนที่กว้างในตอนบนและแคบในตอนล่างในรูปทรงสามเหลี่ยมปลายแหลมหันลงทางใต้ เทือกเขาเหิงต้วนมีความกว้างประมาณ 400 กิโลเมตร (250 ไมล์) จากลองติจูด 98 ° E ถึง 102 ° E *แนวเทือกเขาสี่แนวสำคัญของเทือกเขาเหิงต้วน* ในภูมิภาคแม่น้ำขนานสามสาย ได้แก่ แนวเทือกเขา ชาลฺหวู่หลี่ (จีน: 沙鲁里山), แนวเทือกเขาหมางคัง (จีน: 芒康山) – ยหฺวินหลิ่ง (จีน: 云岭), แนวเทือกเขาทาเหนียนทาเวิง (จีน: 他念他翁山) – นฺวี่ (จีน: 怒山) และ แนวเทือกเขาปั๋วชูลาหลิ่ง (จีน: 伯舒拉岭) – เกาหลีก้ง (จีน: 高黎贡山) 

เทือกเขาเหิงต้วนจากภาพถ่ายดาวเทียม
แผนที่ภูมิศาสตร์ทวีปเอเชีย แสดงภูมิภาคแม่น้ำขนานสามสาย - ใจกลางสำคัญของเทือกเขาเหิงต้วน ที่โยงความสัมพันธ์กันของภูมิภาคเอเชียตะวันออกเฉียงใต้ เอเชียใต้ และ เอเชียตะวันออก และแสดงการระบายน้ำจากที่ราบสูงชิงไห่ - ทิเบตที่มีรูปลักษณะเป็นแอ่งกระทะ ผ่านภูมิภาคแม่น้ำขนานสามสาย สู่ที่ราบลุ่มในเอเชียตะวันออกเฉียงใต้ และจีน
แผนที่ภูมิศาสตร์เอเชียตะวันออก แสดงการกระจุกตัวของป่าสนในเขตภูเขา และตำแหน่งของเมืองลี่เจียง ในเขตเทือกเขาเหิงต้วน

แกลอรี
------

* ธารน้ำแข็งไห่หลัวกั่วบนทางลาดเขาก้งก๋า (Mount Gongga; Minya Konka) มณฑลเสฉวนธารน้ำแข็งไห่หลัวกั่วบนทางลาดเขาก้งก๋า (Mount Gongga; Minya Konka) มณฑลเสฉวน
* ยอดเขา Chenrezig มองจากแม่น้ำ Yading Xin ทางตะวันตกเฉียงของมณฑลเสฉวน ยอดสูงสุดบนบนเทือกเขา Yadingยอดเขา Chenrezig มองจากแม่น้ำ Yading Xin ทางตะวันตกเฉียงของมณฑลเสฉวน ยอดสูงสุดบนบนเทือกเขา Yading
* ยอดเขา Jampelyang บนเทือกเขาย่าติง (Yading) ตะวันตกเฉียงใต้ของมณฑลเสฉวนยอดเขา Jampelyang บนเทือกเขาย่าติง (Yading) ตะวันตกเฉียงใต้ของมณฑลเสฉวน
* ทุ่งหญ้าชองกูและเชิงเขาชานาดอร์เจที่ปกคลุมไปด้วยต้นสนซึ่งมีหิมะปกคลุมด้านหลัง ในเทือกเขาย่าติง (Yading)ทุ่งหญ้าชองกูและเชิงเขาชานาดอร์เจที่ปกคลุมไปด้วยต้นสนซึ่งมีหิมะปกคลุมด้านหลัง ในเทือกเขาย่าติง (Yading)
* ทะเลสาบเชิงเขาชานาดอร์เจทะเลสาบเชิงเขาชานาดอร์เจ
* ภาพถ่ายระยะไกลแสดงเมืองลี่เจียง มณฑลหยูนหนานและ ภูเขาหิมะมังกรหยก (ลี่เจียงเป็นเมืองขนาดใหญ่เพียงหนึ่งเดียวในเทือกเขาเหิงต้วน)ภาพถ่ายระยะไกลแสดงเมืองลี่เจียง มณฑลหยูนหนานและ ภูเขาหิมะมังกรหยก (ลี่เจียงเป็นเมืองขนาดใหญ่เพียงหนึ่งเดียวในเทือกเขาเหิงต้วน)
* เทือกเขาGaoligongเขตแดนธรรมชาติกั้นระหว่างมณฑลหยุนหนานประเทศจีน และ ประเทศเมียนมาเทือกเขาGaoligongเขตแดนธรรมชาติกั้นระหว่างมณฑลหยุนหนานประเทศจีน และ ประเทศเมียนมา
* อุโมงค์รถไฟ Gaoligong เชื่อมมณฑลหยุนหนานประเทศจีน กับ ประเทศเมียนมาอุโมงค์รถไฟ Gaoligong เชื่อมมณฑลหยุนหนานประเทศจีน กับ ประเทศเมียนมา
* กลุ่มยอดเขาที่ซับซ้อนของหุบเขาต้นน้ำของแม่น้ำแยงซี ในมณฑลหยุนหนานกลุ่มยอดเขาที่ซับซ้อนของหุบเขาต้นน้ำของแม่น้ำแยงซี ในมณฑลหยุนหนาน
* เขื่อนไฟฟ้าพลังน้ำขั้นทดลองในเขตหุบเขาต้นน้ำของแม่น้ำสาละวิน(แม่น้ำนู่ในภาษาจีน)เขื่อนไฟฟ้าพลังน้ำขั้นทดลองในเขตหุบเขาต้นน้ำของแม่น้ำสาละวิน(แม่น้ำนู่ในภาษาจีน)
* โค้งน้ำในที่ราบลุ่มน้ำโขง (แม่น้ำหลานชาง หรือ แม่น้ำล้านช้างในภาษาจีน) เขตเมือง Baoshan มณฑลหยุนหนานโค้งน้ำในที่ราบลุ่มน้ำโขง (แม่น้ำหลานชาง หรือ แม่น้ำล้านช้างในภาษาจีน) เขตเมือง Baoshan มณฑลหยุนหนาน
* ป่าต้นสนในเทือกเขาเหิงต้วน อำเภอ Dêgê ทางตะวันตกเฉียงเหนือของมณฑลเสฉวนป่าต้นสนในเทือกเขาเหิงต้วน อำเภอ Dêgê ทางตะวันตกเฉียงเหนือของมณฑลเสฉวน

อ้างอิง
-------

1. ↑  www.peaklist.org/WWlists/ultras/china3.html